Згодна з маніфестам, выдадзеным з гэтай нагоды, наша краіна абвяшчалася “Распублікай працоўнаго народу рабочых, селянскае бядноты і чырвонаармейцаў”. Аднак, нягледзячы на класавы характар новай дзяржавы, бальшавікі доўгі час не мелі акрэсленай эканамічнай палітыкі. Гэта дазволіла беларускім нацыянал-камуністам выпрацаваць і рэалізаваць уласную канцэпцыю эканамічнага развіцця краіны, якая мала нагадвала агульнапрынятую методыку дасягнення камунізму.